ՄաստերՇեֆ

**ՄաստերՇեֆ** (), ամերիկյան խոհարարական մրցույթ, առաջին անգամ թողարկվել է Fox հեռարձակող ընկերության կողմից 2010 թվականի հուլիսի 27-ին: Հիմնված է համանուն բրիտանական հաղորդման վրա և ֆինանսավորված է Endemol Shine North America և One Potato Two Potato կազմակերպությունների կողմից: Հաղորդաշարը հնարավորություն է տալիս ոչ պրոֆեսիոնալ և տնային խոհարարներին մրցելու՝ «ՄաստերՇեֆ» տիտղոսին արժանանալու նպատակով: Ժյուրիի ներկա կազմի մեջ ներառված են Գորդոն Ռամզին, Ժոզեֆ Բաստիանիչը և Առոն Սանչեսը:

14-րդ եթերաշրջանը՝ *Սերունդներ ([[Անգլերեն|անգլ]].՝ Generations)* ենթավերնագրով, թողարկվել է 2024 թվականի մայիսի 29-ին:

## Ձևաչափ
«ՄաստերՇեֆ»*-*ը հիմնված է Բրիտանական BBC-ի համանուն *MasterChef*  հաղորդաշարի վրա: Մրցույթն անցկացվում է Լոս Անջելեսում՝ «ՄաստերՇեֆ» -ի հատուկ սրահում, որը ներառում է մեծ խոհանոց՝ դեպի պատշգամբ տեսարանով, հարուստ պաշարով մթերանոց, տարածք սառնարանի համար և հատուկ ճաշարան, որն օգտագործվում է որոշակի նպատակներով:

Թեև հաղորդաշարի ձևաչափը տարիների ընթացքում փոփոխվել է, փուլերը մնացել են նույնը:

* **Հմտությունների ստուգում․** Խոհարարները պետք է ցույց տան պատրաստման տարբեր տեխնիկաներ կամ ոճեր, կամ պետք է կրկնօրինակեն որոշակի ուտելիքի պատրաստման ձև (օրինակ՝ սթեյքը պետք է ունենա պատրաստվածության ճշգրիտ աստիճան): Այս տեսակ մրցույթը ժամանակ առ ժամանակ ավարտվում է Հեռացման թեստով՝ օրվա ամենաթույլ մասնակցին մրցույթից հեռացնելու նպատակով:
* **Առեղծվածային արկղ․** Խոհարարները ստանում են արկղեր նույն բաղադրիչներով և օգտագործելով միայն դրանք՝ պատրաստում են ուտեստներ սահմանված ժամկետներում: Ժյուրին ընտրում է 3 ուտեստ՝ դատելով արտաքին տեսքը և պատրաստման տեխնիկան: Ընտրվածներից հաղթող է ճանաչվում միայն մեկը, ով ստանում է առավելություն հետագա փուլի համար:
* **Հեռացման թեստ․** Առաջադրանքը բացատրելուց հետո ժյուրին գնահատում է բոլոր ուտեստները՝ դատելով համն ու արտաքին տեսքը, ինչից հետո ընտրվում են ամենավատ ուտեստները և ենթարկվում են քննադատության: Արդյունքում հեռացվում է գոնե մեկ մասնակից:
* **Թիմային առաջադրանք․** Խոհարարները բաժանվում են թիմերի՝ ավագների կամ ժյուրիի կողմից: Շատ հաճախ մասնակիցներն այդ օրն աշխատում են որևէ բարձրակարգ, ինչպես նաև հատուկ մրցույթի մասնակիցների համար ժամանակավոր աշխատող ռեստորանում՝ տեղի անձնակազմի փոխարեն: Հաճախորդները համտեսում են 2 թիմի ուտեստները և քվեարկում լավագույնի օգտին: Հաղթող թիմն ավտոմատ կերպով անցնում է հաջորդ փուլ, մինչդեռ պարտված թիմը մասնակցում է Հեռացման թեստի կամ լրացուցիչ մրցույթի առավել բարդ պայմաններում՝ կախված թիմի ցուցաբերած արդյունքից:
* **Առավել ճնշող պայմաններով փուլ․** Հեռացման թեստի մեկ այլ տեսակ է, որի ընթացքում նախորդ փուլում պարտված թիմի մասնակիցները մրցում են մեկը մյուսի դեմ: Մասնակիցների առաջադրանքն է պատրաստել ստանդարտ ուտեստ շատ սահմանափակ ժամանակում, ինչը պահանջում է պրոֆեսիոնալիզմ: Յուրաքանչյուր ուտեստ գնահատվում է ըստ համի, արտաքին տեսքի և տեխնիկայի, ինչի արդյունքում պարտվող մասնակիցը լքում է մրցույթը:

Մրցույթի եզրափակիչ փուլ անցած 2 կամ 3 մասնակիցները մրցում են միմյանց դեմ՝ ներկայացնելով ամբողջական մենյու՝ կազմված 3 ճաշատեսակներից: Բոլոր ուտեստները գնահատվում են, և ընտրվում է մրցույթի հաղթող մասնակիցը: Վերջինս ստանում է $250,000, «ՄաստերՇեֆ» հաղթանշան և «ՄաստերՇեֆ» տիտղոս: Որոշ եթերաշրջաններում հաղթողը արժանացել է նաև այլ մրցանակների. օրինակ՝ խոհարարական գրքի:

## Ժյուրիի անդամներ

## Եթերաշրջաններ

## Խոհանոցային պարագաներ
2011 թվականից սկսած՝ հաղորդաշարն ունի հեղինակային խոհանոցային պարագաներ, որոնք նաև մրցույթի ընթացքում տրվել են մասնակիցներին: Հաղորդաշարը փոխում է իր բրենդը 2013 թվականին, որպեսզի արտացոլի իր ուշադրությունը սպառողական ապրանքների վրա: 2018 թվականին թողարկվում են այլ պարագաներ. խորոված պատրաստելու պարագաներ, երեխաների համար նախատեսված հավաքածուներ:

## Տես նաև
* «ՄաստերՇեֆ. երեխաներ»

## Ծանոթագրություններ

## Արտաքին հղումներ
* 
* 

Կատեգորիա:ԱՄՆ-ի հեռուստահաղորդումներ
Կատեգորիա:Անգլերեն հեռուստասերիալներ
Կատեգորիա:Հեռուստահաղորդումներ
Կատեգորիա:ՄաստերՇեֆ